Oznámenie Komisie - Konzultácie o rybolovných možnostiach na rok 2011 /* KOM/2010/0241 v konečnom znení */





[pic] | EURÓPSKA KOMISIA | Brusel, 17.5.2010 KOM(2010)241 v konečnom znení OZNÁMENIE KOMISIE Konzultácie o rybolovných možnostiach na rok 2011 OZNÁMENIE KOMISIE Konzultácie o rybolovných možnostiach na rok 2011 1. Úvod 3 2. Rozvoj novej politiky 3 3. Stav zdrojov 4 3.1. Prehľad 4 3.2. Migrujúce pelagické zásoby 5 3.3. Severné more, Skagerrak a Kattegat 5 3.4. Západné Škótsko, Írske more a Keltské more 5 3.5. Biskajský záliv a Iberských vodách Atlantického oceánu 5 3.6. Bentické druhy 5 3.7. Baltské more 6 3.8. Stredozemné more 6 4. Stanovenie rybolovných možností 6 4.1. Stanovenie TAC 6 4.2. Rybolovné úsilie 6 5. Riadenie podľa dlhodobých plánov 7 6. Zmeny pracovnej metódy, v prípadoch keď ešte neplatia dlhodobé plány 8 7. Časový plán návrhov 9 8. Dialóg so zainteresovanými stranami 9 9. Záver 10 ÚVOD Toto je v poradí piate výročné oznámenie, ktorým sa ustanovuje spôsob práce Komisie pri navrhovaní možností rybolovu (kvót a rybolovného úsilia) pre európskych rybárov a európske vody. Je základom na rokovania zainteresovaných osôb a členských štátov. Návrhy sledujú sedem riadiacich princípov: v súlade s hlavnými cieľmi spoločnej rybárskej politiky (SRP)[1] sa rybolovné možnosti musia stanoviť na takej úrovni, ktorá zabezpečí udržateľné využívanie zdrojov z environmentálneho, hospodárskeho a sociálneho hľadiska; zabezpečiť stabilný a predpovedateľný rámec pre prevádzkovateľov závislých od rybárstva a predchádzať zbytočným zmenám kvót, pokiaľ je to možné, mali by sa medziročné zmeny obmedziť; musia sa dodržiavať medzinárodné záväzky vrátane záväzku obnoviť zásoby rýb tak, aby dosiahli svoju maximálnu produktívnosť[2]. Komisia na rok 2011 plánuje zmeniť pracovnú metódu používanú v roku 2010 s cieľom dosiahnuť odsúhlasené ciele do roku 2015; musia sa realizovať platné dlhodobé plány; lov rýb z nadmerne vylovených zásob by sa mal obmedziť a mali by sa obnoviť vyčerpané zásoby; návrhy sa zakladajú na stanovisku vedeckého, technického a hospodárskeho výboru pre rybárstvo (STECF) (ktoré sú zvyčajne založené na poradenstve Medzinárodnej rady pre výskum mora (ICES); musí sa uplatniť preventívny prístup: chýbajúci dôkaz nie je dôkazom o udržateľnosti. ROZVOJ NOVEJ POLITIKY Od roku 2011 už nezostane veľa času na dosiahnutie maximálneho udržateľného výnosu (ďalej len MUV) do roku 2015. Na mnohé dôležité zásoby rýb sa vzťahujú dlhodobé plány, ktorých cieľmi je Fmuv. Tieto plány by sa mali plniť a v prípade nových plánov a existujúcich plánov, ktoré je potrebné zrevidovať a zosúladiť ich ciele MUV, Komisia pripraví návrhy založené na Fmuv[3]. Zásoby, pre ktoré ešte neboli navrhnuté dlhodobé plány by bolo vhodné posunúť smerom k MUV obmedzením úbytku rýb v rovnakých krokoch od rybárskeho hospodárskeho roku 2011 do rybárskeho hospodárskeho roku 2014 k Fmuv a využívať zásoby na úrovni Fmuv v roku 2015 a následne. Od začiatku roku 2011 to znamená štyri rovnaké kroky. V kontexte regionálnejšieho prístupu k uplatňovaniu SRP by chcela Komisia prekonzultovať so zainteresovanými subjektmi postúpenie riadenia celkového povoleného výlovu (TAC), ktorý sa týka len jedného členského štátu tomuto členskému štátu, pod podmienkou povinného dlhodobého oznamovania a osvedčeného postupu riadenia. Zlepšené prispôsobenie TAC biologickým oblastiam sa dosiahlo v roku 2008 a 2009. V roku 2011 sa uvažuje o vyčlenení TAC platesy veľkej zo zón VIId a VIIe. STAV ZDROJOV Prehľad Zbežný pohľad na zásoby rýb (príloha Ia) poskytuje dobré správy týkajúce sa ich stavu: • Počet zásob, o ktorých sa vie, že sa z nich nadmerne neloví, sa zvýšil z 2 v roku 2005 na 11 v roku 2010. • Počet zásob so stanoviskom na zastavenie rybolovu sa znížil z 20 na súčasných 14. • Počet zásob „mimo úrovní biologickej bezpečnosti“ (ale ešte nie so stanoviskom na zastavenie rybolovu) sa znížil z 30 v roku 2003 na 22 v roku 2010. • Zatiaľ čo celkový povolený výlov (TAC) bol stále stanovený na oveľa vyššej úrovni ako odporúčali odborníci, toto prekročenie sa v roku 2010 znížilo z približne 47 % na 34 %. Vyskytlo sa však viac zásob, (42 oproti priemeru 35) pre ktoré odborníci neposkytli svoje stanovisko pre nekvalitu údajov alebo z iných príčin. Týka sa to kalkanov rodu Lepidorhombus , tresky a soley v Keltskom mori a soley v západnej časti Lamanšského prielivu, hoci sa dosiahol pokrok v prípade zásob homára štíhleho. Hoci existujú náznaky zlepšenia, je to len slabý začiatok. Dosiahnutie úspechu v obnovení zásob nezaručuje určitosť a je potrebné aj naďalej pokračovať v eliminácii nadmerného lovu. Migrujúce pelagické zásoby Opatreniami platnými pre túto oblasť pre makrely v roku 2010 by sa umožnil výlov takmer o 40 % viac ako je udržateľný výlov, ktorý by sa stanovil, pokiaľ by sa uplatnil schválený dlhodobý plán medzi EÚ, Nórskom a Faerskými ostrovmi v roku 2009. Pokiaľ ide o čerpanie z tejto zásoby v roku 2010 nedosiahla sa žiadna dohoda medzi EÚ, Nórskom, Faerskými ostrovmi, Ruskom a Islandom. Aj keď je momentálne zásoba na vysokej úrovni, existuje riziko veľmi rýchleho vyčerpania, pokiaľ sa znova nezavedú pravidlá jeho riadenia. Zásoby tresky belasej a sleďa v Severnom mori sú na nízkych úrovniach doplňovania a TAC sa prispôsobili týmto dôsledkom. Severné more, Skagerrak a Kattegat V týchto oblastiach sa dosiahol výraznejší pokrok ako kdekoľvek inde. Počet zásob mimo úrovní biologickej bezpečnosti sa znížil z 8 na 6 a momentálne je potvrdené, že existuje 5 zásob, ktoré nie sú nadmerne lovené v porovnaní s 2 v minulom roku. TAC pre rok 2010 presiahol vedecky stanovenú úroveň o 17 % v porovnaní s 37 % v roku 2009. Počet zásob, v prípade ktorých sa neposkytlo vedecké stanovisko sa však zvýšil z 10 na 11. Západné Škótsko, Írske more a Keltské more Keďže v roku 2008 bolo vyčerpaných mnoho zásob a zvýšili sa problémy so zaznamenávaním úlovkov a iných údajov, nastal stav zdrojov, v ktorom nie je možné zhodnotiť 29 zo 48 zásob. Z 18 zásob, v ktorých bolo možné určiť MUV, bolo 13 nadmerne lovených. Pre desať zásob sa vydalo stanovisko na uzatvorenie lovu. Objavujú sa známky zlepšenia. Napríklad zvýšenie počtu sleďov v Keltskom mori. TAC presiahol vedecké stanovisko o 49 %. Biskajský záliv a Iberských vodách Atlantického oceánu O 17 zásobách v tejto oblasti existuje len málo hodnotení. Je známe, že len solea z Biskajského zálivu sa nachádza v úrovniach biologickej bezpečnosti. Štyri zásoby sú nadmerne lovené a dve zásoby (južné zásoby merlúzy európskej a sardely európskej) sa nachádzajú mimo úrovní biologickej bezpečnosti. TAC presiahol vedecké stanovisko priemerne o 55 %. pre tri zásoby sa vydalo stanovisko na uzatvorenie lovu. TAC pre južnú zásobu merlúzy európskej sa presiahol a rybolovné úsilie a úbytok rýb v poslednom období vzrástli. Prijatie plánu riadenia zdá sa byť nedostatočné na riadenie výlovu alebo zníženie úhynu rýb. Bentické druhy V stanovisku pre väčšinu zásob sa odporúča, že rybolov by sa mal znížiť alebo nerozširovať, až pokiaľ sa zásoby nepreukážu ako udržateľné. Niektoré zásoby, ako napríklad ryby druhu Hoplostethus atlanticus, by sa nemali loviť vôbec. V prípade iných zásob, napríklad mieňa lemovaného, molvy veľkej a pagela bledého sa môže v budúcnosti posunúť rybolov smerom k dlhodobo udržateľným úrovniam, čo bude závisieť od rybolovnej oblasti. Nové dvojročné vedecké stanovisko, ktoré sa bude vzťahovať na roky 2011 a 2012, sa očakáva v lete roku 2010. Baltské more Dve zásoby sú lovené na úrovni alebo pod úrovňou FMUV. Zostávajúcich 5 zásob je nadmerne lovených. V roku 2010 prekročili odsúhlasené TAC úrovne vedeckého stanoviska priemerne o 16 %, v porovnaní s rokom 2009 to bolo 22 %. Počet zásob, v prípade ktorých sa neposkytlo vedecké stanovisko sa znížil z 3 na 2. Stredozemné more Vedecké hodnotenie druhov žijúcich pri dne a malých pelagických zásob v poslednej dekáde vykonával inter alia STECF a vedecký poradenský výbor Generálnej rady pre rybolov v stredozemnom mori (GFCM-SAC), iba v roku 2009 STECF poskytol prehľad zásob v Stredozemnom mori, pokiaľ ide o biologické referenčné body (príloha Ib). Dostupné sú iba hodnotenia 16 druhov zo 102 kandidátskych druhov (bez drsnokožcov, tuniakov a tuniakovitých). V rámci týchto 16 druhov možno rozlíšiť a zhodnotiť 42 biologických zásob. Ďalších 18 zásob možno len identifikovať, ale ani stav zásoby ani tlak rybolovu nie sú známe. Z týchto 42 zásob, kde bolo možné vykonať odhad pokiaľ ide o bezpečné biologické limity, je 40 % zásob v rámci biologických úrovní a 60 % sa nachádza mimo nich. Vzhľadom na MUV, zo 46 zásob, kde bolo možné zhodnotiť nadmerný výlov, bolo 54 % nadmerne a 46 % nebolo nadmerne lovených. STANOVENIE RYBOLOVNÝCH MOžNOSTÍ Stanovenie TAC Nadmerný lov a vyčerpanie zásob je čiastočne dôsledkom povolenia príliš veľkých úlovkov a rybolovného úsilia. TAC (ktorými sa neobmedzujú úlovky, ktoré sa vyhadzujú) prijaté Radou na základe návrhu Komisie boli o 48 % vyššie ako udržateľný výlov (tabuľka 4, príloha Ia). Je vítané, že táto hodnota sa znížila na 34 % v roku 2010, ale vyžaduje sa väčší progres smerom k zodpovednému rybolovu. Posilnený posun smerom k politike MUV (oddiel 2) by mal prispieť a podporiť túto zmenu v praxi. Návrhy Komisie sa v mnohých prípadoch odlišujú od vedeckých stanovísk, pretože úroveň zmeny TAC bola obmedzená o pevne stanovené percento. Okrem známych problémov spojených s presadzovaním pravidiel prispelo stanovenie kvót na príliš vysokú úroveň k pokračovaniu nízkej úrovne morských zdrojov. Rybolovné úsilie V prípade viacerých dlhodobých plánov sa vyžaduje úprava rybolovného úsilia (pre zásoby tresky v Severnom mori a Baltskom mori, platesy a soley v Severnom mori, soley v západnej časti Lamanšského prielivu, južných zásob merlúzy a homára štíhleho). Rybolovné úsilie sa obmedzilo vo viacerých oblastiach po zavedení týchto plánov, ale netýkalo sa to rybolovného úsilia v zónach VIIIc a IXa, významných pre južné zásoby merlúzy a homára štíhleho[4] (príloha II). Zmena z dní na mori na kilowatt-dni v prípade plánov pre Severné more, pokiaľ sa týka tresky a platesovitých rýb[5], by sa mala dokončiť v roku 2010. Možno budú nevyhnutné drobné úpravy, pokiaľ ide o výpočet východiskového bodu rybolovného úsilia. Zavedené rybolovné úsilie v prípade regulovaného výstroja a zón ovplyvňujú obidva plány. Uplatňovanie plánov na úpravu rybolovného úsilia na výstroj ovplyvňovaný obidvomi plánmi zatiaľ nespôsobilo väčšie problémy. Plán pre platesovité sa preskúma v roku 2010, zatiaľ čo plán pre tresku by sa mal preskúmať v roku 2011. Rozdelenie rybolovného úsilia pre rok 2011 bude sledovať platné plány. Pre zásoby, na ktoré sa vzťahujú plány, ktorými sa špecifikuje prispôsobenie úrovní rybolovného úsilia na základe vedeckých stanovísk, pokiaľ nebude dostupné stanovisko STECF, Komisia vypracuje návrh, na základe najlepšej aproximácie plánu. Komisia bude oddelene konzultovať so zainteresovanými stranami a členskými štátmi otázky správy rybolovného úsilia v Keltskom mori. Rybolovné úsilie v Baltskom mori sa v posledných rokoch posunulo západne a od roku 2008 sa znížilo o 14 % v porovnaní s rokom 2002. Zmena nastala v neregulovanom výstroji so zameraním hlavne na pelagické druhy. Rozdelenie rybolovného úsilia pre rok 2011 bude sledovať platné plány pre tresku. Vyhodnotenie plánov pre tresku[6] v Baltskom mori sa predpokladá koncom roku 2010. Rozhodnutia týkajúce sa rybolovného úsilia v prípade hlbokomorských druhov v severovýchodnom Atlantiku bude založené na odporúčaniach NEAFC z roku 2009 a bude sa týkať rokov 2010, 2011 a 2012 a štátov, ktorým pridelené rybolovné úsilie nesmie prekročiť 65 % najvyššej úrovne hlbokomorského rybolovu v predchádzajúcich rokoch v prípade zodpovedajúcich druhov. RIADENIE PODľA DLHODOBÝCH PLÁNOV Dlhodobé plány aj naďalej zostávajú stredobodom politiky Komisie. Je potrebné realizovať nariadenia Spoločenstva v prípade dlhodobých plánov, ako aj plánov na základe medzinárodných dohovorov. Preukázalo sa, že takéto plány boli efektívnejšie pri riadení zásob a zlepšili úroveň rozhodovania. V roku 2009 nenadobudli účinnosť žiadne nové plány. V roku 2010 sa očakáva: - prijatie plánov pre sardelu európsku a stavridu na západe; - prijatie plánov pre tresku jednoškvrnnú na západe Škótska a sleďa v Keltskom mori; - revízia plánov pre merlúzu európsku na severe, merlúzu európsku na juhu a homára štíhleho a soley v Biskajskom zálive počas roka 2010; - prehodnotenie viacročného plánu tresky v Baltskom mori. Aj naďalej sa bude v roku 2010 pracovať na tom, aby sa do dlhodobých plánov riadenia začlenil losos a pelagické zásoby v Baltskom mori a niekoľko rybolovných oblastí v Stredozemnom mori. Pri prijímaní takýchto plánov Rada a Komisia vyhlásili osobitné záujmy týkajúce sa pravidiel lovu, ktoré sa prejavia v návrhoch Komisie. ZMENY PRACOVNEJ METÓDY, V PRÍPADOCH KEď EšTE NEPLATIA DLHODOBÉ PLÁNY S cieľom posunúť sa smerom k FMUV (príloha III) sú nevyhnutné určité úpravy už použitej pracovnej metódy. Pre zásoby, z ktorých sa nadmerne loví, ale sú v bezpečných biologických úrovniach, sa navrhne TAC tak, aby sa úbytok rýb na úrovni MUV dosiahol v roku 2015. Limit zmien TAC sa zvýši z 15 % na 25 %, aby sa neovplyvnilo dosiahnutie cieľa na úrovni MUV. V prípade zásob, z ktorých sa nadmerne loví a tiež sú mimo bezpečných biologických úrovní, sa budú meniť existujúce pravidlá tak, aby sa dosiahol cieľ na úrovni MUV v roku 2015. Pokiaľ to bude nevyhnutné, ponechá sa 30 % minimálne zníženie úbytku rýb. V roku 2009 sa vyžiadalo vedecké stanovisko potrebné na stanovenie TAC v zásobách, pre ktoré nie sú žiadne odporúčania. Ešte nebola doručená odpoveď a žiadosť uvedená v prílohe IV sa opakuje a adresuje sa ICES a aj STECF (krátke objasnenie je v odseku 1). Navyše sa s členskými štátmi, regionálnymi poradnými radami, ICES a STEFC prediskutuje ad hoc postup na stanovenie TAC v prípade zásob, pre ktoré nie sú odporúčania (Kategória 11). Členské štáty by mali vykonávať krížovú kontrolu a zlepšiť poskytovanie údajov. Rámec zberu údajov (RZU)[7] prispeje k zlepšeniu niektorých otázok spojených s údajmi, zvýšením počtu druhov, pre ktoré bude zbieranie údajov povinné (vrátane námorných prieskumov). A navyše, súčasná reforma kontrolného systému SRP by mohla pomôcť vyriešiť tieto nedostatky tak, že zabezpečí zlepšenie systému monitorovania plavidiel a rýchlejšie a širšie zavedenie elektronických lodných denníkov. Prípustné rybolovné možnosti závisia od stavu zásob rýb, ktoré sú ovplyvnené nielen úlovkami a vykládkami, ale aj vylovenými a odhodenými úlovkami. Komisia prikladá vysokú dôležitosť zníženiu odhadzovania úlovkov, keďže, ako je dokázané a zdokumentované, úspech v znížení odhadzovania môže mať za následok zvýšenie TAC. V tomto kontexte Komisia preskúma výsledky iniciatív na obmedzenie vyhadzovania úlovkov v roku 2010. ČASOVÝ PLÁN NÁVRHOV Predpokladaný časový plán práce: Regulácia rybolovných možností | Dostupnosť stanoviska | Návrh Komisie | Predpokladané schválenie Radou | Čierne more | november | október (+) | december | Baltské more | máj | začiatok septembra | október | Šíre more | júl | koniec septembra | november | Atlantický oceán, Severné more a ostatné oblasti | júl(*) | koniec októbra | december | (+) ukončenie v novembri (*) ukončenie v októbri Je určený na prediskutovanie tohto oznámenia s členskými štátmi na zasadnutí Rady v júni 2010. DIALÓG SO ZAINTERESOVANÝMI STRANAMI Komisia prikladá v otázke rybolovných možností vysoký význam vstupu od zainteresovaných strán. V minuloročnej konzultácii zainteresované strany identifikovali nasledovné hlavné otázky, na ktoré by sa malo prihliadať pri komunikácii o rybolovných možnostiach: i) mali by sa vypracovať socio-ekonomické analýzy, ii) mali by sa zohľadniť aj na iné nariadenia a smernice EÚ pri stanovovaní rybolovných možností a iii) pri opise stavu zdrojov by sa mal zvoliť regionálny prístup. Tieto reakcie sa podľa možnosti zvážili. Sociálne a ekonomické faktory však možno sledovať len pri vypracovaní dlhodobých plánov, nie v kontexte jednoročných stanovísk. V prípade vytvárania riadiacich opatrení pre osobitné zásoby, ako je ochrana homára štíhleho v Porcupine Bank sa konzultovalo s regionálnymi poradnými radami. Regionálne poradné rady pre severozápadné vody (NWWRAC) predpokladali so sezónnym uzatvorením, čo podporil aj STECF a následne aj Komisia. Regionálne poradné rady upozornili aj na nedostatočnú údajovú bázu v prípade mnohých zásob. Na poskytovanie vierohodných stanovísk sú nutné spoľahlivé informácie o rybolove a zásobách. Komisia vyzýva zainteresované strany, aby zabezpečili úplné uplatňovanie existujúcich systémov nahlasovania úlovkov a zberu údajov. Komisia s týmto cieľom prizve zainteresované strany, aby sa zúčastnili kontroly kvality údajov. Pri riadení rybolovu sú správne údaje veľmi dôležité. Vďaka spoľahlivej základni informácií budú zainteresované strany schopné lepšie poskytovať Komisii stanoviská týkajúce sa metód udržateľného rybolovu. ZÁVER Komisia žiada členské štáty, regionálne poradné rady a poradný výbor pre rybolov a akvakultúru (ACFA) o stanovisko na uvedený prístup na rok 2011, pokiaľ ide o prístup Komisie na stretnutiach, jej zodpovednosť za smerovanie k udržateľnosti podľa cieľov spoločnej rybárskej politiky. Komisia však môže využiť stanoviská zainteresovaných strán len v prípade, ak sú vypracované na základe dôkazov na dosiahnutie udržateľného rybolovu; t. j. stanovisko zainteresovaných strán musí byť podložené údajmi. Komisia žiada, aby sa predkladanie príspevkov týkajúcich sa tohto oznámenia ukončilo k 1. júnu 2010, aby bolo možné včas využiť výsledky konzultácií. Diskusia s členskými štátmi na politickej úrovni by sa mala uskutočniť na zasadnutí Rady pre rybolov 28. až 29. júna. PRÍLOHA Ia – Zásoby v severovýchodnom Atlantiku a susedných vodách Tabuľka 1: Vedecké stanovisko o stave zásoby | Počet rybolovných zásob | 2003 | 2004 | 2005 | 2006 | 2007 | 2008 | 2009 | 2010 | Priemer | Mimo bezpečných biologických úrovní | 30 | 29 | 26 | 26 | 26 | 28 | 27 | 22 | 27 | V rámci bezpečných biologických úrovní | 12 | 10 | 14 | 11 | 12 | 13 | 12 | 15 | 12 | Stav zásoby nie je známy pre nedostatočné údaje | 48 | 53 | 53 | 57 | 58 | 55 | 57 | 60 | 55 | Počet rybolovných zásob | Tabuľka 2: Vedecké stanovisko o nadmernom love | 2003 | 2004 | 2005 | 2006 | 2007 | 2008 | 2009 | 2010 | Priemer | Miera lovu zo zásob je známa v porovnaní s maximálnym udržateľným výnosom | 34 | 23 | 32 | 33 | 35 | 39 | 33 | Zo zásoby sa loví nadmerne | 32 | 21 | 30 | 29 | 30 | 28 | 28 | Zo zásoby sa loví na úrovni maximálne udržateľnej miery výnosu | 2 | 2 | 2 | 4 | 5 | 11 | 4 | Počet rybolovných zásob | Tabuľka 3: Vedecké stanovisko „Stav núdze“ | 2003 | 2004 | 2005 | 2006 | 2007 | 2008 | 2009 | 2010 | Priemer | Vedecké stanovisko na zastavenie rybolovu | 24 | 13 | 12 | 14 | 20 | 18 | 17 | 14 | 17 | Tabuľka 4: Rozdiel medzi TAC a udržateľným výlovom | Počet rybolovných zásob | 2003 | 2004 | 2005 | 2006 | 2007 | 2008 | 2009 | 2010 | Priemer | TAC je vyšší ako udržateľný výnos[8] (údaje v %) | 46% | 49% | 59% | 47% | 45% | 51% | 48% | 34% | 47% | Tabuľka 5: Súhrn vedeckých stanovísk o rybolovných možnostiach | Počet rybolovných zásob | 2003 | 2004 | 2005 | 2006 | 2007 | 2008 | 2009 | 2010 | Priemer | Zásoby, v ktorých možno predpovedať jej objem a úbytok rýb | 40 | 34 | 40 | 31 | 29 | 30 | 34 | 36 | 34 | Zásoby, pre ktoré existuje vedecké stanovisko o rybolovných možnostiach | 59 | 52 | 54 | 65 | 61 | 62 | 63 | 60 | 60 | Zásoby, pre ktoré neexistuje vedecké stanovisko | 31 | 40 | 39 | 29 | 35 | 34 | 33 | 42 | 35 | PRÍLOHA Ib – Zásoby v Stredozemnom mori Tabuľka 1 – Vedecké stanovisko o stave zásob v Stredozemnom mori | Počet | % | Mimo bezpečných biologických úrovní | 17 | 28,3 | V rámci bezpečných biologických úrovní | 25 | 41,7 | Stav zásoby nie je známy pre nedostatočné údaje | 18 | 30,0 | Zásoby spolu (16 druhov) | 60 | 100 | Druhy klasifikované podľa uvedených kritérií | 16 | 15,7 | Ostatné druhy nezahrnuté pre veľmi málo údajov | 86 | 84,3 | Druhy, ktoré sa brali do úvahy | 102 | 100 | Tabuľka 2 – Vedecké stanovisko o nadmernom love zo zásob v Stredozemnom mori | Počet | % | Zo zásoby sa loví nadmerne | 25 | 54,3 | Zo zásoby sa loví na úrovni MUV | 21 | 45,7 | Je známa miera lovu v porovnaní s mierou MUV | 46 | 76,7 | Nie je známa miera lovu v porovnaní s mierou MUV | 14 | 23,3 | Zásoby spolu (16 druhov) | 60 | 100 | Druhy klasifikované podľa podmienok | 16 | 15,7 | Ostatné druhy nezahrnuté pre málo údajov | 86 | 84,3 | Druhy, ktoré sa brali do úvahy | 102 | 100 | PRÍLOHA II – Rybolovné úsilie regulované podľa viacročných plánov, podľa oznámenia členských štátov STECF [pic] Graf č.1: Regulované rybolovné úsilie v západnej časti Baltského mora (podoblasti ICES 22 až 24). [pic] Graf č. 2: Regulované rybolovné úsilie v strednej časti Baltského mora (Oblasti 25 až 28)[9]. [pic] Graf č. 3 Regulované rybolovné úsilie v Kattegat (IIIaS). [pic] Graf č. 4: Regulované rybolovné úsilie v Severnom mori, Skagerraku a východnej časti Lamanšského prielivu (IV, IIIa a VIId). [pic] Graf č. 5: Regulované rybolovné úsilie v Írskom mori (VIIaN). [pic] Graf č. 6: Regulované rybolovné úsilie v západnom Škótsku (VI). [pic] Graf č. 7: Regulované rybolovné úsilie v západnej časti Lamanšského prielivu (VIIaN). [pic] Graf č. 8: Regulované rybolovné úsilie v Iberských vodách Atlantického oceánu (VIIIc IXa). PRÍLOHA III – Pravidlá pre TAC Rozhodnutia o TAC sa musia prijímať na základe vedeckého stanoviska, ktoré poskytuje STECF, ktorý zohľadňuje aj biologické, sociálne a hospodárske hľadiská. Mali by sa uplatňovať rozličné pravidlá v súlade s úrovňou rizika pre jednotlivé zásoby. Zásoby sú vystavené vysokému riziku, keď klesnú pod „bezpečnostnú úroveň“ (Bpa) –úroveň, pri ktorej hrozí, že budúca produktívnosť zásoby sa zníži alebo pokiaľ miera úbytku rýb je vyššia ako „bezpečnostná miera“ (Fpa). Miera úbytku rýb (F) pri rybolove je ročný úlovok vydelený priemernou veľkosťou zásoby za rok. Ak je zásoba menšia ako Bpa, alebo sa loví na vyššej úrovni ako Fpa, je „mimo bezpečných biologických úrovní“, a naopak. Pokiaľ sa TAC vzťahuje na viacero druhov, pravidlo platí pre prípad najviac ohrozených druhov. V nasledujúcej tabuľke sú zmeny oproti pôvodným pravidlám vyznačené tučným písmom. Kategória | Vedecké stanovisko | Činnosť pri stanovení TAC | 1 | Zásoba sa využíva v maximálnej udržateľnej miere. | TAC sa stanoví na základe predpokladu výlovu zodpovedajúceho úbytku rýb, pri ktorom sa dosiahne najvyšší výlov v dlhodobom horizonte, ale nezmení sa TAC o viac ako o 25 %. | 2 | Nadmerne lovené zásoby v porovnaní s najvyšším udržateľným výnosom, ale v rámci bezpečných biologických úrovní. | TAC sa stanoví ako vyššia hodnota (a) predpokladaného výlovu zodpovedajúceho hodnote pri najvyššom dlhodobom výlove[10] alebo (b) výlovu zodpovedajúceho zníženiu miery úbytku rýb o jednu štvrtinu rozdielu medzi súčasnou úrovňou úbytku rýb a úrovňou, aká by sa dosiahla pri dlhodobo najvyššom výlove TAC sa však nesmie zmeniť o viac ako o 25 %. | 3 | Zásoby mimo bezpečných biologických úrovní | TAC sa stanoví ako najvyššia hodnota (a) predpokladaného výlovu pri najvyššom dlhodobom výlove alebo (b) výlov zodpovedajúci zníženiu miery úbytku rýb o väčšiu hodnotu z: (i) 30 % (ii) jednej štvrtiny rozdielu medzi súčasnou mierou úbytku a mierou úbytku, ktorá by sa dosiahla pri najvyššom dlhodobom výlove TAC sa však nesmie znížiť o viac ako o 30 %, pokiaľ sa nezvýši úbytok rýb. | 4 | Na zásobu sa vzťahuje dlhodobý plán a vedecké stanovisko k výlovu zodpovedá tomuto plánu. | TAC sa musí stanoviť podľa príslušného plánu. Táto kategória sa uprednostňuje pred inými kategóriami. | 5 | Zásoba má krátku životnosť a nie je možné získať jednoročnú predpoveď. | Stanoví sa predbežný TAC a zmení sa, keď sa počas roka získajú nové informácie. | 6* | Stav zásoby nie je presne známy a STECF ustanovuje primeranú úroveň výlovu. | TAC sa stanoví podľa odporúčania STECF, ale nezmení sa o viac ako o 15 %. | 7* | Stav zásoby nie je presne známy a podľa stanoviska STECF sa má znížiť výlov. | TAC by sa mal znížiť o maximálne 15 % a od STECF by sa malo vyžiadať, aby stanovil vhodnú úroveň rybolovného úsilia. | 8* | Stav zásoby nie je presne známy a podľa stanoviska STECF sa má zvýšiť výlov. | TAC by sa mal zvýšiť o maximálne 15 %. Rybolovné úsilie sa nezvýši§. | 9* | Stav zásoby nie je presne známy a podľa stanoviska STECF sa zásoba zmenšuje. | TAC by sa mal znížiť o maximálne 15 %. Rybolovné úsilie sa zníži§. | 10 | STECF ustanovuje nulový úlovok a obmedzenie na najnižšiu možnú úroveň alebo podobné stanovisko. | TAC by sa mal znížiť aspoň o 25 %. Mali by sa zaviesť opatrenia na obnovu vrátane obmedzenia rybolovného úsilia a zavedenia selektívnejšieho rybárskeho výstroja. | 11 | Neexistuje stanovisko STECF alebo stav zásoby nie je presne známy a STECF neposkytuje stanovisko, či sa zásoba zväčšuje alebo zmenšuje. | TAC by sa mali prispôsobiť posledným známym úrovniam výlovu, ale nemali by sa zmeniť o viac ako o 15 % za rok alebo by členské štáty mali vypracovať vykonávací plán na poskytnutie stanoviska v krátkej lehote. Rybolovné úsilie sa nezvýši§. | * Toto pravidlo sa môže zmeniť. Komisia požiadala ICES, aby poskytol svoje stanovisko k novým možnostiam uvedeným v prílohe IV. Konečné pravidlo, ktoré sa bude uplatňovať, závisí od výsledkov tohto stanoviska. § Ak je to vhodné: PRÍLOHA IV – Žiadosť určená ICES pre kategórie 6 až 9 ICES bola predložená žiadosť, aby v prípade uvedených zásob s výnimkou krátko žijúcich druhov, pri ktorých nie je možné poskytnúť stanovisko založené na predpovedi výlovu v závislosti od preventívnych úrovní: I) poskytla stanovisko k TAC zodpovedajúce uplatneniu nižšie uvedeného pravidla; II) zhodnotila následky vykonávania nižšie uvedeného pravidla vzhľadom na preventívny prístup a súlad s maximálnym udržateľným výnosom; III) v prípade potreby odporučila alternatívne pravidlo a zodpovedajúce TAC, ktoré by prispeli k zlepšeniu súladu s preventívnym prístupom, s maximálnym udržateľným výnosom alebo so zlepšenou stabilitou TAC. Tieto odporúčania by sa mali prijímať od prípadu k prípadu. Pravidlo: 1. Pokiaľ existuje dôkaz, že zo zásoby sa nadmerne loví vzhľadom na úbytok rýb pri rybolove, ktorý zabezpečuje maximálny udržateľný výnos, (alebo je vyčerpaná na nízku úroveň oproti historickému stavu) TAC je nutné znížiť, aby sa dosiahlo Fmuv, ale nie o viac ako 15 %. 2. Pokiaľ existuje dôkaz, že zo zásoby sa nedostatočne loví vzhľadom na úbytok rýb pri rybolove, ktorý zabezpečuje maximálny udržateľný výnos, TAC je nutné zvýšiť, aby sa dosiahlo Fmuv, ale nie o viac ako o 15 %. 3. Ustanovenia v odsekoch 1 a 2 sa uplatňujú prednostne pred nasledujúcimi odsekmi. 4. Pokiaľ informácie o veľkosti zásoby poukazujú na nezmenenú veľkosť zásoby alebo takéto informácie nie sú dostupné, alebo nezachytávajú primeraným spôsobom zmeny vo veľkosti zásoby, uplatní sa zmenené TAC. 5. Pokiaľ je ICES toho názoru, že existujú reprezentatívne informácie o veľkosti zásoby, uplatnia sa tieto pravidlá: a. Pokiaľ priemerná odhadovaná veľkosť za posledné dva roky presiahne priemernú odhadovanú veľkosť za tri predchádzajúce roky o 20 % alebo viac, uplatňuje sa zvýšenie TAC o 15 %. b. Pokiaľ priemerná odhadovaná veľkosť za posledné dva roky je najmenej o 20 % nižšia ako priemerná odhadovaná veľkosť za tri predchádzajúce roky, uplatňuje sa zníženie TAC o 15 %. V prípadoch, keď TAC neboli reštriktívne, a požaduje sa zníženie podľa odseku 1 alebo odseku 5.b, ICES odporučí sa primerané zníženie úrovne TAC, ktoré je nutné na dosiahnutie cieleného zníženia výlovu. ICES rozhodne v každom jednotlivom prípade o primeranej hodnote s cieľom priblížiť sa k Fmuv. [pic][pic][pic][pic][pic][pic] [1] Článok 2 nariadenia Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu. Ú. v. EÚ L 358, 31.12.2002, s. 59. [2] Zavádzanie udržateľnosti do rybárstva EÚ pomocou maximálneho udržateľného výnosu. Oznámenie Komisie Rade a Európskemu parlamentu. KOM (2006) 360 v konečnom znení. [3] Miera maximálneho udržateľného výnosu rybolovu (Fmuv) predstavuje intenzitu rybolovu, ktorou sa dosiahne najvyšší výnos zo zásoby z dlhodobého hľadiska, bez vyčerpania produktivity zásob z krátkodobého hľadiska. [4] Nariadenie Rady (ES) č. 2166/2005 z 20. decembra 2005. Ú. v. EÚ L 345, 28. 12. 2005, s. 5 . [5] Nariadenie Rady (ES) č. 676/2007 z 11. júna 2007. Ú. v. EÚ L 157, 19.6.2007, s.1. [6] Nariadenie Rady (ES) č. 1098/2007 z 18. septembra 2007. Ú. v. EÚ L 248, 22.9.2007, s. 1. [7] Nariadenie Rady (ES) č. 199/2008 z 25. februára 2008. Ú. v. EÚ L 60, 5.3.2008, s. 1. [8] Udržateľný výnos znamená výlov odporúčaný ICES a STECF pri zohľadnení preventívneho prístupu. [9] Údaje zahŕňajú rybolovné úsilie v oblastiach uplatňovania výnimiek (pozri nariadenie č. 1268/2009). [10] Merané podľa úbytku rýb pri rybolove zodpovedajúcom medznému výnosu 10 % medzného výnosu pri úhyne rýb pri rybolove blízkom nule (F0,1).